Ragnhild Gram-Knutsen

Ragnhild Gram-Knutsen (1937–2022) var en norsk grafiker, tekstilkunstner, maler og bildekunstner. 

Gram-Knutsen utdannet seg ved Bergen Kunsthåndverkskole 1956-59, og Vestlandets Kunstakademi 1960-61. Hun var medlem av en gruppe unge, eksperimentelle kunstnere i Bergen på 1960-tallet, kalt Gruppe 66. Gruppen fikk stor mediaoppmerksomhet, og ble oppfattet av det etablerte kunstmiljøet og «menigmann» som radikal og skandaløs. Etter Gruppe 66 utviklet hun seg videre som kunstner på selvstendig grunnlag, uten programfestet tilknytning til noen bestemt gruppe eller retning. Hun har avholdt flere separatutstillinger, deltatt på en rekke kollektivutstillinger, og vært representert på Høstutstillingen og Vestlandsutstillingen flere ganger. Ragnhild Gram-Knutsen er innkjøpt av Norsk kulturråd, Musikkhøyskolen i Stavanger. og Bergen Billedgalleri.

Biografi
Ragnhild Gram-Knutsen var født i Bergen, og var datter av Olav Baggerånås og Ragnhild Magnussen. Hun var gift med Tore Gram-Knutsen frem til hans død 2020. Hun bodde størstedelen av livet i Fana i Bergen. Ragnhild Gram-Knutsen fikk 3 barn og 7 barnebarn.

Utdannelse
 Bergen Kunsthåndverkskole 1956-59
 Hospitant på Werkkunstschule Munster i Vest-Tyskland
 Vestlandets Kunstakademi under Helge Ernst og Hugo Arne Buch 1960-61
 Stipend fra Fana kommune 1964; studiereise til Munster 1959, og til København og Paris

Utstillinger

Kollektivutstillinger
 Høstutstillingen, Oslo, 1962    
 Høstutstillingen, Oslo, 1964    
 Høstutstillingen, Oslo, 1967    
 Vestlandsutstillingen, Oslo, 1962    
 Vestlandsutstillingen, Oslo, 1963    
 Vestlandsutstillingen, Oslo, 1965    
 Vestlandsutstillingen, Oslo, 1968    
 Efteraaarsudstillingen, København, 1963    
 Junge Graphik aus West-Norwegen, Munster, 1964    
 Kunsthåndverk i Bergen, Galleri F15, Moss, 1975    
 Kunst og kunsthåndverk i Bergen, Vestlandske Kunstindustrimuseum, Bergen, 1976    
 Norsk Kunsthåndverk, 1977        
 Gruppe 66: festivalutstilling med Olav Herman Hansen, Per Kleiva, Laurie Grundt, Egil Røed, Ingvald Holmefjord, Oddvar Torsheim, Nils Bolstad, og Elsebeth Rahlff. Vossa Jazz 2011.

Separatutstillinger
 Koloritten, Stavanger Kunstforening, 1976    
 Koloritten, Stavanger Kunstforening, 1979        
 Galleri Langegården, Bergen, 2005

Referanser

Kilder
 Store norsk leksikon/ Norsk kunstnerleksikon 1982-1986.
 "Grafikken i Bergen, ca 1955-1970. En studie av Bergensgrafikkens fremvekst". Hovedoppgave i kunsthistorie av Grete Riis, Universitetet i Bergen, 1995. 

Norske kunstnere